Astrid Sverresdotter Dypvik

Astrid Sverresdotter Dypvik (født 1977) er en norsk journalist, historiker, forfatter og foredragsholder. Hun har skrevet flere bøker om tysk etterkrigshistorie. Fra 2021 er hun redaktør for tidsskriftet Syn og Segn.

Hun har mastergrad i historie fra Universitetet i Oslo på en oppgave om Bund der Vertriebenen.Astrid Sverresdotter Dypvik Ein posisjon bortanfor : Bund der Vertriebenen og diskusjonen om opprettinga av Zentrum gegen Vertreibungen 2002–2005 Masteroppgave i historie – Universitetet i Oslo, 2007 Som journalist har hun blant annet skrevet for Morgenbladet, Klassekampen og Nationen, og har vært debatt-og kronikkredaktør i Klassekampen. I tillegg har hun vært redaksjonsmedarbeider i historietidsskriftet FortidFortid 2/07  og rådgiver i Tankesmien Agenda.

I sin ledertid i Norsk Målungdom fra 2000–2002 engasjerte hun seg særlig for å få dataprogrammer på nynorsk, og hun organiserte blant annet (sammen med Elevorganisasjonen) Elevstreik for nynorsk data 28. september 2000, der  elever streiket.

I 2012 gav hun ut boken Det var DDR. Forteljingar om eit nedlagt land, der hun gjennom journalistisk og historisk metode fortalte DDR-statens 40-årige historie gjennom enkeltpersoners skjebner sett både fra de som tilhørte regimet og maktapparatet, og de som ble ofre for det.Dag og tid Glitrande om DDR  anmeldelse av boka Det var DDR skrevet av Pål H. Bakka 05.10.2012fortid.no Det var DDR  anmeldelse av Morten Haave 07.12.2013 Boka ble nominert til prisen beste sakprosabok for voksne.kritikerlaget.no Beste sakprosabok for voksne 2013 

I 2017 utgav hun Berlinhistorier – kald krig i den delte byen. Boka er sammensatt av tolv personlige historier fra Berlin om mennesker som på hvert sitt vis deltok i den kalde krigen fra opprettelsen av DDR-staten i 1949 frem til Berlinmurens fall 40 år senere.

For sitt forfatterskap mottok hun Samlagsprisen for 2018. I 2025 var hun den norske mottakeren av Willy Brandt-prisen, som hun delte med den tyske prof. dr. Bernd Henningsen. Begrunnelsen for prisen var «Gjennom sitt virke formidler hun innsikt i, og skaper interesse for, dagens Tyskland».

 Bibliografi 
 : Det var DDR : Forteljingar om eit nedlagt land, Samlaget ISBN 9788252183030
 : Berlinhistorier : Kald krig i den delte byen, Samlaget ISBN 9788252192391
 : Det mørke Tyskland : Ei reise blant høgreekstremistar, Samlaget ISBN 9788234004353
 : Den kortaste historia om Tyskland : Frå år ni til no, Vigmostad & Bjørke ISBN 9788241962158

 Referanser 

 Eksterne lenker 

  Astrid Sverresdotter Dypvik i Forfatterkatalogen hos Norsk Forfattersentrum


Kategori:Journalister i Klassekampen
Kategori:Norske lingvister
Kategori:Personer fra Orkland kommune
Kategori:Norske sakprosaforfattere
Kategori:Nynorskforkjempere